جواب دیا کیا پوچھتے ہو ، دنیا کم بنائی مگر دین زیادہ بگاڑا ، اگر اس کا بگاڑا ہوتا جس کو بنایا ہے اور اسے بنایا ہوتا جس کو بگاڑا ہے تو یقیناً کامیاب ہوتا ، اگر آخر عمر کی آرزو فائدہ مند ہوتی تو ضرور آرزو کرتا ، اگر بھاگنے سے بچ سکتا تو ضرور بھاگتا ، مگر اب منجنیق کی طرح زمین وآسمان کے درمیان معلق ہوں ، نہ ہاتھوں کے سہارے اوپر چڑھ سکتا ہوں نہ پاؤں کے سہارے نیچے اتر سکتا ہوں ، اے بھتیجے !مجھ کو کوئی ایسی نصیحت کر کہ اس سے فائدہ اٹھاؤں ، ابن عباسؓ نے کہا افسوس اب وہ وقت کہاں ، اب وہ بھتیجا بوڑھا ہوکر آپ کا بھائی ہو گیا ہے ، اگر آپ رونے کے لیے کہیں تو میں رونے کے لیے تیار ہوں ، مقیم سفر کا کیسے یقین کرسکتا ہے ، عمرو بن العاصؓ نے کہا ، اس وقت اسی برس سے کچھ اوپر میری عمر ہے اور تو مجھ کو پروردگار کی رحمت سے ناامید کرتا ہے ، خدایا یہ ابن عباس مجھ کو تیری رحمت سے ناامید کررہا ہے ابھی تو مجھے یہاں تک تکلیف دے کہ راضی ہوجا ، عبداللہ ابن عباسؓ نے کہا ہیہات ابو عبد اللہ جو چیز لی تھی وہ تو نئی تھی اور جو دے رہے ہو وہ پرانی ہے ، عمرو بن العاصؓ نے کہا ، ابن عباس تم کو کیا ہو گیا ہے ، جو بات میں کہتا ہوں تم اس کا الٹا کہتے ہوں ۔
Entity: تکلیف — Type: /disease, /symptom